《湖亭酌王史君纪事并呈看花诸君子》
宋代·吴泳

红雨斑斑点嫩苔，朱轮轧轧碾轻埃。
园公不作橘中隐，康节肯从花外来。
莺啭树林添道韵，鸥分江色献诗材。
篮舆便载春归去，谁管酴醾芍药开。

作者简介：吴泳（约公元1224年前后在世），字叔永，潼川人。生卒年均不详，约宋宁宗嘉定末前后在世。嘉定元年（公元1209年）第进士。累迁著作郎，兼直舍人院。应诏上书，颇切时要。累迁吏部侍郎兼直学士院，上疏言谨政体、正道揆、厉臣节、综军务四事。后进宝章阁学士，知温州，以言罢。泳著有鹤林集四十卷，《四库总目》行于世。